La Travessia Sostenible a rem Gandia-Eivissa s'iniciarà el pròxim diumenge, 5 de juny, a partir de les 11:00 hores
01 juny 2022

## La Travessia Sostenible a rem Gandia-Eivissa s'iniciarà el pròxim diumenge, 5 de juny, a partir de les 11:00 hores01 juny 2022Última actualització: 01 juny 2022

![](../gestion/img/b9dfeb151894e62d61d3b27a5e6ddfae917a0ebe5902ee0f2f496fd314cba259.jpg)  
  

La regidora delegada d'Esports, Lydia Morant, acompanyada de la responsable de l'Àrea de Medi Ambient, Alícia Izquierdo, i del representant de l'associació Ocean Cats, Juanba Romero, ha presentat aquest matí la 'Travessia Sostenible a rem Gandia-Eivissa', que tindrà lloc el diumenge, 5 de juny, des de les 11:00?hores. "_La internció d'aquesta iniciativa és aportar una visió de sostenibilitat i conscienciació en matèria de medi ambient_" ha afirmat **Lydia Morant**.

Aquesta acció forma part de l'entrenament emmarcat dins del repte d'Ocean Cats de viatjar a rem el pròxim 12 de desembre des de La Gomera fins a l'Illa Antiga, pertanyent al Carib. "_És un desafiament ambiciós perquè tenim cert impacte social i, per tant, podem fer arribar el missatge de la contaminació marina a molta gent_", ha destacat **Juanba Romero**.

La travessia s'iniciarà a la Marina de Sant Nicolau del Port de Gandia. Els esportistes romandran en alta mar entre 5 i 7 dies. El Real Club Nàutic i el Club de Rem Cia també podran participar i transmetre la seua força durant part del trajecte.

D'altra banda, el dissabte 4 es realitzaran una sèrie d'activitats prèvies de caràcter lúdic-festives per tal de conscienciar a la ciutadania sobre l'impacte de la presència de plàstics a les aigües terrestres. A les 18:30?h es durà a terme a la plaça de La Llotja un taller infantil de reciclatge d'una durada aproximada de dues hores, on els més menuts hauran d'elaborar animals marins a través de plàstics recollits del mar.

A la mateixa hora, s'ha organitzat una taula rodona a la sala de la Confraria de Pescadors per debatre al voltant d'exemples d'iniciatives de participació ciutadana quant a la neteja marina es refereix.

Més tard, concretament a les 19:30?h, es podrà visualitzar el documental 'Mediterráneo', que informarà sobre la situació ambiental en la qual es troba actualment aquest mar. _"La idea és aprofitar un repte molt atractiu per a la ciutadania des de la vessant esportiva per a ampliar-lo a una campanya de conscienciació global, tant per a xiquets com per a la societat en general"_, ha conclòs **Alícia Izquierdo**.

[Twittear](https://twitter.com/share)